[Foto's] Reddingswerker se liggaam uit vloedwater gehaal | Maroela Media
[Foto's] Reddingswerker se liggaam uit vloedwater gehaal
Die liggaam van die reddingswerker wat verdrink het toe hy Saterdag probeer het om 'n vrou uit vloedwater by Kwaggafontein in Mpumalanga te red, is gevind.
Die Nasionale Seereddingsinstituut (NSRI) het in 'n verklaring gesê van sy bemanningslede is ontplooi om met die soektog na die man se liggaam te help. Lede van die polisie se duikeenheid, reddingseenheid en honde-eenheid was ook betrokke, in samewerking met die plaaslike brandweer en reddingsdienste en die provinsiale nooddienste. 'n Polisiehelikopter het ook gehelp.
Maroela Media het vroeër berig Jerry Mogoe (31), 'n lid van die brandweer, het tot die redding gekom van 'n bestuurder en 'n passasier nadat 'n minibus-taxi by 'n laagwaterbrug in vloedwater vasgevang is. Volgens die polisie het Mogoe eers die taxibestuurder gered, voordat hy teruggegaan het om die passasier, Engeline Msiza (26), te red.
Mogoe en Msiza is egter albei deur die vloedwater meegesleur en het verdrink. Msiza se liggaam is kort daarna uit die water gehaal, terwyl 'n soektog na Mogoe se liggaam van stapel gestuur is. Sy liggaam is gistermiddag gevind.
Die polisie doen 'n geregtelike doodsondersoek.
Zuma vra vir eenheid in ANC
Kaapse kobra pik man in tuin
N ware Held. RIV
Onnosel taxi bestuurder wie dai vloedwater aandurf. Onskuldige passasier en reddingswerker daardeur hul lewe verloor
Ek stem Wilma! Selfs op hierdie foto kan enigeen sien 'n voertuig kan nie daardie brug oorsteek nie!! Ek hoop die reg sal hierdie taxibestuurder beetkry, maar ek betwyfel dit. Hulle kom mos weg met onoffisiële moord!!